Ακολουθούν σκηνές με διατροφική διαταραχή που ίσως προκαλέσουν δυσφορία.
Για πληροφορίες κι ευαισθητοποίηση: www.wannatalkaboutit.com.
ΜΙΑ ΠΡΩΤΟΤΥΠΗ ΣΕΙΡΑ ΤΟΥ NETFLIX
…του κόμματος.
Ο κος Χέζελταϊν λέει ότι η Βρετανία πρέπει να πάρει τα ηνία,
πριν τα αρπάξει κάποιος άλλος.
Ένας νεκρός στο Όλστερ σε ένοπλη συμπλοκή μεταξύ στρατιωτών και τρομοκρατών.
Συλλήψεις για νοθεία στις εκλογές του σωματείου συγκοινωνιών.
Σύγχυση ως προς την πλαστική μεμβράνη…
Ευχαριστώ.
…μετά τις προειδοποιήσεις περί καρκίνου.
Η RSPCA ελπίζει να σταματήσει την εξαγωγή ζωντανών ζώων.
Ο Μάικλ Χέζελταϊν μίλησε σε συνέδριο στο Αμβούργο.
Ο κος Χέζελταϊν επιστρέφει σήμερα για να παραστεί στη Βουλή των Κοινοτήτων.
Ο σερ Τζέφρι Χάου αναμένεται να εξηγήσει λεπτομερώς τους λόγους παραίτησής του.
Μήπως μπορεί ο σερ Τζέφρι να επηρεάσει
την απόφαση του κου Χέζελταϊν να βάλει υποψηφιότητα;
Ο σερ Τζέφρι είναι εξαιρετικά προσεκτικός.
Εικάζω ότι η ομιλία του θα έχει συνταχτεί προσεκτικά.
Αναρωτιέμαι μόνο αν θα είναι κωδικοποιημένη
για να μη βλάψει την πρωθυπουργό.
Ο σερ Τζέφρι έχει βαθιές προσωπικές και ιδεολογικές διαφορές
με την πρωθυπουργό.
Πιστεύω ότι θα τις εκφράσει, αλλά το αν θα τις εκφράσει με σαφείς όρους
που ισοδυναμούν με επίθεση εναντίον της, θα περιμένουμε να το δούμε.
Υπενθυμίζω στη βουλή ότι μια δήλωση παραίτησης
πραγματοποιείται εν μέσω σιωπής, χωρίς παρεμβάσεις.
Ο σερ Τζέφρι Χάου.
Μάλιστα.
Κύριε πρόεδρε,
προς έκπληξή μου συνειδητοποιώ ότι έχουν περάσει 25 χρόνια
από τότε που μίλησα από αυτά τα έδρανα.
Ο υπουργός Οικονομικών και ο διοικητής της Κεντρικής Τράπεζας
είναι λάτρεις του κρίκετ.
Ελπίζω να μην έχουν το μονοπώλιο στις αναφορές.
Όσοι βρισκόμαστε κοντά στην πρωθυπουργό νιώθουμε σαν την πρώτη ομάδα
που, μόλις βγει στο γήπεδο και ξεκινήσει ο αγώνας, συνειδητοποιεί
ότι τα μπαστούνια μας τα έσπασε πριν τον αγώνα
η αρχηγός της ομάδας.
Ησυχία!
Ησυχία.
Ένα ίσως πιο εύστοχο σχόλιο, κε πρόεδρε, το έκανε
Βρετανός επιχειρηματίας που δραστηριοποιείται στις Βρυξέλλες.
Μου έγραψε πριν μία εβδομάδα:
"Ο κόσμος σε όλη την Ευρώπη
βλέπει την πρωθυπουργό μας να κουνάει το δάχτυλό της
και ακούει τα παθιασμένα της 'όχι',
πολύ πιο ξεκάθαρα από ό,τι στα επιμελώς διατυπωμένα επίσημα κείμενα.
Είναι πολύ εύκολο για αυτούς
να θεωρήσουν ότι όλοι συμφωνούμε με τη στάση της.
Διότι για ποιον λόγο", αναρωτήθηκε, "είναι πρωθυπουργός μας τόσο πολύ καιρό;
Πρόκειται", καταλήγει,
"για απελπιστικά σοβαρή κατάσταση για τη χώρα μας".
Δυστυχώς, κε πρόεδρε, αναγκάζομαι να συμφωνήσω.
Η σύγκρουση καθηκόντων,
του καθήκοντος προς την εντιμότατη φίλη μου πρωθυπουργό,
για την οποία, αφού συμπορευτήκαμε δύο δεκαετίες,
αυτό το αίσθημα καθήκοντος παραμένει αληθινό,
και του καθήκοντος προς αυτά που θεωρώ συμφέροντα της χώρας.
Αυτή η σύγκρουση καθηκόντων έχει γιγαντωθεί.
Θεωρώ πλέον αδύνατον
να επιλυθεί αυτή η σύγκρουση εντός της κυβέρνησης.
Διά τούτο παραιτήθηκα.
Και έτσι, κάνω αυτό που θεωρώ σωστό για το κόμμα μου και τη χώρα μου.
Είναι ώρα να αναλογιστούν και άλλοι την απάντησή τους
στην τραγική σύγκρουση καθηκόντων,
με την οποία πάλεψα κι εγώ ο ίδιος, ίσως υπερβολικά πολύ καιρό.
Λίλιμπετ;
-Η βασίλισσα; -Στην αίθουσα υποδοχής.
Ωραία.
Συνεχίζει τη σχέση της με τον επίλαρχο Χιούιτ,
αγνοώντας θρασύτατα τη συμφωνία που κάναμε όταν συναντηθήκαμε μαζί σου.
Στην οποία συνάντηση είπε κατάφωρα ψέματα.
Ελπίζω να συμφωνείς ότι μόνη επιλογή είναι να ξεκινήσω διαδικασία χωρισμού.
Κάρολε!
Είμαι εντελώς δυστυχής,
ενώ υπάρχει κάποια που με κάνει ευτυχισμένο.
-Ανοίξτε την τηλεόραση. -Γιατί;
Αι ειδοί του Μαρτίου.
Ο Ιούλιος Καίσαρας… Μάλλον η Ιουλία.
Εδώ έχουμε σοβαρή συζήτηση.
Το εφιαλτικό της όραμα για την Ευρώπη διακυβεύει το μέλλον της χώρας.
Ο επίλογος του σερ Τζέφρι,
ότι είναι ώρα να σκεφτούν και άλλοι την απάντησή τους,
μπορεί να σημαίνει κάτι άλλο
εκτός από ανοιχτή πρόσκληση για διεκδίκηση της ηγεσίας;
Αυτή είναι μία ερμηνεία. Κάποιοι το πάνε και παρακάτω.
Θεωρούν ότι παροτρύνει τον λαό να καταψηφίσει την κα Θάτσερ…
…η πιο σοβαρή απειλή σε 11 χρόνια.
Πρώτη φορά σε 15 χρόνια…
Ο σερ Τζέφρι Χάου, πιστός συνάδελφός της επί σειρά ετών,
στράφηκε εναντίον της σήμερα,
κατηγορώντας την ότι θέτει σε κίνδυνο το μέλλον της χώρας.
Πρώτη φορά εξήγησε γιατί παραιτήθηκε από αντιπρόεδρος της κυβέρνησης.
Λόγω της άρνησής της…
…κωδικοποιημένη διπλωματική ομιλία.
Συσσωρευμένη πικρία και απογοήτευση συμπυκνώθηκαν
σε επίθεση στην κα Θάτσερ και στη στάση της προς την Ευρώπη.
Κάλεσε τους βουλευτές να αναλογιστούν αυτό που ονόμασε "σύγκρουση καθηκόντων".
Δριμύτατη μομφή κατά της Θάτσερ…
Η πλευρά της πρωθυπουργού εκφράζει πικρία
και την ελπίδα ότι θα υπάρξουν αντιδράσεις υπέρ της.
Η πρωθυπουργός αντιμετωπίζει πρόκληση και ίσως χάσει τη θέση της.
Βουλευτές, υπουργοί και λόρδοι επιχειρούν μια αποτίμηση
αυτού που άλλοι περιγράφουν ως κάλεσμα σε ανταρσία
και άλλοι ως πράξη προδοσίας.
ΠΟΛΕΜΟΣ
Γουίλιαμ!
Τρέξε!
Έχει την μπάλα ο Άιβο!
Πάμε!
-Άιβο! -Γρήγορα!
Ναι, μπράβο!
Μπράβο!
Μπράβο, Άιβο!
Είναι υπέροχος!
Το είδες αυτό;
Μπράβο, παιδιά!
Γεια σου, αγάπη μου. Πλησιάζουν οι διακοπές.
Σ' αγαπώ.
-Μπράβο. -Ευχαριστώ.
Θα τα πούμε τα Χριστούγεννα.
Αντίο.
Να προσέχεις.
Αυτό ήταν;
Δεν θα μιλήσουμε ποτέ ξανά;
Εφόσον όποτε μιλάμε καταλήγουμε σε καβγά,
θεωρώ προτιμότερη τη σιωπή.
Κάτι έμαθα για ταξίδι στη Νέα Υόρκη.
Μην κάνεις τον έκπληκτο.
Η κυβέρνηση το ζήτησε. Όλοι ξέρουν ότι θα πάω.
Κανείς δεν ήξερε ότι θα πας μόνη.
Πολύ άσχημος κι εγωιστικός τρόπος αυτοπροβολής.
Θα προτιμούσα να το έκανα με τον σύζυγό μου στο πλάι μου.
Ποιο;
Αυτούς τους μήνες δεν είσαι σε ψυχολογική κατάσταση
να πας στο κομμωτήριο, όχι να εκπροσωπείς το Στέμμα.
Αν και εικάζω ότι βρίσκεις χρόνο για να δεις… άλλους.
Νομίζω ότι αυτή η συζήτηση δεν πάει άλλο.
Εσύ επέμενες να μιλήσουμε.
Εγώ πάντα προτιμούσα τη σιωπή.
Κυρία Θάτσερ; Πρωθυπουργέ;
Μία κρίση ξεχωρίζει από όλες τις άλλες, Μεγαλειοτάτη.
-Ναι. -Ταλαιπωρία που θα θέλαμε να αποφύγουμε.
Δεδομένων των προκλήσεων που ήδη αντιμετωπίζει η χώρα.
Η κρίση στον Περσικό.
Αυτή η κρίση;
Αυτή είναι η προεξάρχουσα πρόκληση.
Νόμιζα ότι αναφερόσασταν σε εσωτερικά θέματα.
Υπάρχουν κάποια εσωτερικά θέματα,
αλλαγές στις άδειες αλιείας, για παράδειγμα,
αλλά δεν θα ήθελα να χαραμίσω τον πολύτιμο χρόνο σας.
Δεν πιστεύετε ότι πρέπει να συζητήσουμε την ομιλία;
Ποια ομιλία;
Την ομιλία παραίτησης του σερ Τζέφρι Χάου που προκάλεσε αναστάτωση.
Για ποιον λόγο να τη συζητήσουμε;
Διότι γίνεται πολύς ντόρος.
Τον καημένο.
Του προσέφερα τη θέση του αντιπροέδρου της κυβέρνησης
και μάλλον το εξέλαβε με πολύ λάθος τρόπο.
Οι εφημερίδες θεωρούν την ομιλία του αμφισβήτηση της εξουσίας σας.
Νομίζω ότι αυτό εξαρτάται από το ποια εφημερίδα διαβάζετε.
Όχι μόνο οι εφημερίδες. Και η τηλεόραση.
Ή ποιο κανάλι βλέπετε.
Και ως μονάρχης, οφείλω να ρωτήσω
αν αναμένετε διεκδίκηση αρχηγίας.
-Ήρθε η πρωθυπουργός σήμερα. -Ναι.
-Για την κρίση στον Περσικό Κόλπο. -Τι;
Κι όχι για την πισώπλατη μαχαιριά από τον αρχαιότερο σύμμαχό της;
Τη ρώτησα.
-Αλήθεια; -Ναι.
Είσαι γενναία.
Τι είπε;
Ότι η κατάσταση ήταν ατυχής.
Αλλά πρόκειται μόνο για μικρoπρεπή εχθρότητα και πικρία.
Που θυμίζουν σχολείο.
Θα το επιλύσω σύντομα.
Και πραγματικά δεν θα 'πρεπε να δίνουμε αξία σε ασήμαντες…
…εσωκομματικές κόντρες χαραμίζοντας τον χρόνο μας.
Μάλιστα…
Η επίθεση του σερ Τζέφρι κάνει την κριτική προς την κα Θάτσερ
πολύ πιο επικίνδυνη.
Θεωρώ ότι κινδυνεύει.
Αν και ο Μάικλ Χέζελταϊν δεν θα τη νικήσει στην πρώτη ψηφοφορία,
πιθανώς θα υπάρξουν αρκετές ψήφοι εναντίον της
και αρκετές ψήφοι αποχής, που θα της προκαλέσουν φθορά.
Κάποιος ανέφερε ότι θεωρεί πιθανό,
αν η φθορά είναι μεγάλη,
κάποιοι υπουργοί να ζητήσουν να αναθεωρήσει το μέλλον της.
Αν κι είναι νωρίς,
σίγουρα απόψε υπάρχει ένα ρεύμα κατά της κας Θάτσερ,
πιο δυνατό από ποτέ.
Πάουελ.
Ναι.
Κατάλαβα.
Ευχαριστώ.
Πόσοι;
Μείον τέσσερις.
Αναγκαστικά πάμε σε δεύτερη ψηφοφορία.
Προδοσία του χειρίστου είδους.
Σε μένα χρωστάνε την πολιτική τους ύπαρξη.
-Αχρείο. -Ανθρωπάκια!
Κι εσύ θέλεις να πάω γονατιστή;
Ποτέ.
Φέρτε τους σε μένα.
Έναν έναν.
Πρώτο θέμα μας είναι
η επικείμενη ατομική επίσκεψη της Αυτής Υψηλότητας στη Νέα Υόρκη.
Βλέποντας το πρόγραμμα,
ανησυχούμε ότι μάλλον φαίνεται δύσκολο.
Αρκετά ραντεβού κάθε μέρα.
-Τέσσερις μέρες είναι. -Σε διάφορες τοποθεσίες.
Ξέρουμε τη φθορά που προκαλούν αυτές οι υποχρεώσεις.
Και κανείς μας δεν θέλει να δει την πριγκίπισσα της Ουαλίας
στα όριά της.
Ιδίως εις βάρος της υγείας της.
Η πριγκίπισσα χαίρει άκρας υγείας.
Της ψυχικής υγείας.
Για να μην αναφέρω το διάστημα που θα αποχωριστεί τα παιδιά της
και τη δυσφορία που ίσως νιώσει.
Η πριγκίπισσα της Ουαλίας γνωρίζει καλά τις προσδοκίες
και ανυπομονεί πολύ για το ταξίδι.
Έχω μόνο μία ερώτηση.
Θα με στηρίξεις;
Ασφαλώς.
Θα έχεις πάντα την αδιαπραγμάτευτη στήριξή μου.
Είμαι μαζί σου.
Βασίσου πάνω μου.
Δυστυχώς…
…τα νούμερα δεν σε ευνοούν.
Και δεν καταφέρνεις να συσπειρώσεις το κόμμα…
-Για την Ευρώπη. -Την οικονομία.
Τη φορολογία.
Αν ήσουν λιγότερο συγκρουσιακή.
Κι αν συμβουλευόσουν τους υπουργούς, αντί να αποφασίζεις και να διατάζεις.
Απορρίπτοντας θεμελιώδεις αξίες των Συντηρητικών,
τη μετριοπάθεια…
…τη συμπόνια.
Αδιαφορώντας απολύτως για το κέντρο…
…μένεις ευάλωτη.
Έκθετη. Απομονωμένη.
Πάντα θα σε υπερασπίζομαι, Μάργκαρετ.
Πάντα.
Αλλά…
…ως φίλος…
…ως σύμμαχος…
…και θεωρώ ότι η πλειοψηφία συμφωνεί…
…ίσως ήρθε ώρα για νέο αίμα.
Και ότι θα ήταν προς όφελος όλων
αν αποχωρούσες.
Τα καθάρματα.
Όλο το ασκέρι.
Δολοφόνοι.
Λοιπόν; Αυτό ήταν;
Ήρθε το τέλος;
Όχι.
Έχω ακόμα ένα χαρτί να παίξω.
Η Βρετανία θα στείλει κι άλλο στρατό στον Περσικό. Ο υπουργός Άμυνας δήλωσε…
Ο πρόεδρος Μπους τηλεφώνησε για να μου πει ότι το θεωρεί βάρβαρο.
Ο καγκελάριος Κολ το αποκάλεσε απάνθρωπο.
Ο Μιχαήλ Γκορμπατσόφ μού υπενθύμισε ότι πριν 10 χρόνια η Βρετανία ήταν αυτή
που πραγματοποιούσε δημοκρατικές εκλογές,
ενώ η Ρωσία οργάνωνε υπουργικά πραξικοπήματα.
Τώρα οι όροι αντιστράφησαν.
Και όλοι συμφωνούν
ότι η απομάκρυνσή μου αποτελεί πράξη εθνικής αυτοκαταστροφής.
Γι' αυτό απευθύνομαι σε εσάς,
ώστε μαζί να ενεργήσουμε για το εθνικό συμφέρον.
Πώς μπορώ να βοηθήσω;
Διαλύοντας το κοινοβούλιο.
Ορίστε;
Βρισκόμαστε στα πρόθυρα του πολέμου.
Τι εντύπωση δίνουμε στους εχθρούς μας,
στον Σαντάμ,
αν αλλάξουμε τώρα την ηγεσία;
Θα φανούμε απελπιστικά αδύναμοι και διχασμένοι.
Συμφωνώ, δεν είναι ιδανικό.
Συμβουλευτήκατε το υπουργικό συμβούλιο;
Όχι, κυρία.
Ασφαλώς αυτή θα ήταν η διαδικασία.
Με όλον τον σεβασμό,
η απόφαση διάλυσης του κοινοβουλίου
είναι στην ευχέρεια μόνο του πρωθυπουργού.
Έχω την εξουσία να το πράξω, εφόσον το θεωρήσω απαραίτητο.
Έχετε δίκιο.
Θεωρητικά, έχετε την εξουσία να το ζητήσετε.
Αλλά πρέπει όλοι να αναρωτηθούμε
πότε να εξασκούμε και πότε όχι την εξουσία που μας δίνεται.
Η πρώτη σας αντίδραση θεωρώ ότι είναι πάντα η δράση.
-Η άσκηση εξουσίας. -Αυτό θέλουν οι άνθρωποι από έναν ηγέτη.
Να επιδείξει αποφασιστικότητα και δύναμη.
Να ηγηθεί.
Εγώ αναρωτιέμαι μόνο.
Αν είναι σωστό να ασκήσετε μια εξουσία, μόνο και μόνο επειδή μπορείτε.
Η εξουσία δεν υπάρχει χωρίς αρμοδιότητα.
Και αυτήν τη στιγμή οι υπουργοί σας είναι εναντίον σας.
Το κόμμα σας είναι εναντίον σας.
Κι αν οι δημοσκοπήσεις ισχύουν, αν σήμερα είχαμε εθνικές εκλογές,
δεν θα νικούσατε.
Που σημαίνει ότι η χώρα είναι εναντίον σας.
Ίσως να έχει έρθει η ώρα
να προσπαθήσετε να μην κάνετε τίποτα μια φορά.
Η διαφορά είναι…
ότι εσείς θα έχετε εξουσία…
με το να μην κάνετε τίποτα.
Ενώ εγώ…
δεν θα έχω τίποτα.
Θα έχετε αξιοπρέπεια.
Δεν υπάρχει καμία αξιοπρέπεια στη ζούγκλα.
Προτείνω, τότε, να μην το βλέπετε έτσι.
Είναι ευκαιρία να αφιερωθείτε σε άλλες ασχολίες.
Έχω κι άλλες αγάπες.
Τον σύζυγό μου, τα παιδιά μου.
Αλλά αυτή η δουλειά είναι το μοναδικό μου πάθος.
Κι αν μου το στερήσουν…
αν μου το κλέψουν με τόσο σκληρό τρόπο…
Αυτό που πονάει περισσότερο
είναι ότι είχαμε φτάσει τόσο μακριά.
Και τώρα την ευκαιρία να ολοκληρώσω το έργο αυτό
μου την αρπάζουν την τελευταία στιγμή…
Ζω μια κόλαση!
Και αυτός με μισεί.
Θέλει να αποτύχω.
Λέει σε όλους ότι είμαι τρελή.
Μου φέρονται σαν να 'μαι τρελή.
Κι αρχίζω να νιώθω τρελή.
Γιατί συμφώνησα σ' αυτό το ταξίδι;
Θα φάω τα μούτρα μου.
Εντάξει;
Έτσι νομίζω.
Χαίρω πολύ. Γεια σας.
Χαίρω πολύ.
Νταϊάνα, σ' αγαπώ!
Νταϊάνα!
ΣΤΕΓΗ ΟΔΟΥ ΧΕΝΡΙ
Ευχαριστώ πολύ, τι ευγενικό.
-Γεια σας. -Υψηλοτάτη.
Χαιρόμαστε πολύ που ήρθατε.
Αυτή είναι η Λίντα Κορέα.
-Χαίρω πολύ. -Υψηλοτάτη.
Είπαν ότι υπήρχε λίστα αναμονής για επιδοτούμενη κατοικία…
Ένα απλό νοσοκομείο στο Χάρλεμ,
που ελάχιστοι Αμερικανοί πολιτικοί έχουν επισκεφτεί,
ήταν σήμερα η τελευταία στάση
στη σύντομη περιοδεία της πριγκίπισσας στη Νέα Υόρκη.
Υψηλοτάτη.
Ιδρύσαμε την παιδιατρική πτέρυγα AIDS πριν δύο χρόνια,
καθώς αυξάνονταν ολοένα τα παιδιά που υπέφεραν από τη νόσο.
Γεια σου.
Αρκετά παιδιά έχουν εγκαταλειφθεί,
ή οι γονείς τους είναι εθισμένοι ή έχουν νοσήσει.
Χρειάζονται ανάδοχες οικογένειες, αλλά ο κόσμος φοβάται να τα δεχτεί.
Γιατί;
Λόγω του στίγματος. Φοβούνται την ασθένεια.
Ο κόσμος φώναζε "Θέλουμε την πριγκίπισσα" σήμερα στο Χάρλεμ της Νέας Υόρκης.
Θριαμβευτικός επίλογος στο πρώτο ταξίδι που έκανε μόνη,
χωρίς τον σύζυγό της, τον πρίγκιπα Κάρολο.
Την αγαπάμε! Είναι πανέμορφη, είναι εγκάρδια!
Είναι τέλεια. Αν δεν τη θέλουν, να έρθει σ' εμάς!
Όταν αγκάλιασε το αγοράκι στο νοσοκομείο, μου ράγισε την καρδιά.
Τυχερός ο πρίγκιπας Κάρολος.
Πριγκίπισσα Ντι,
σε ευχαριστούμε για την αγάπη που έφερες στο Λόουερ Ιστ Σάιντ.
Κάνει τους άλλους να νιώθουν όμορφα,
κι αυτό είναι θεόσταλτο ταλέντο!
Ναι!
Αν νοιάζεσαι όσο λες για μένα,
τότε θα ξεχάσεις αυτές τις ιδέες να χωρίσεις την Νταϊάνα.
Γιατί;
Δεν θέλεις να είμαστε ελεύθεροι; Να ζήσουμε ανοιχτά;
Θέλω.
Αλλά δεν θέλω να με ταπεινώσουν ούτε να μου επιτεθούν.
Γιατί αυτό θα πάθω σε μια κόντρα δημοτικότητας.
Θα χάσω.
Είμαι μεγάλη.
Είμαι παντρεμένη.
Δεν είμαι τόσο όμορφη ούτε τόσο λαμπερή.
Κάποια σαν εμένα δεν έχει θέση σε παραμύθια.
Αυτό θέλει ο κόσμος, ένα παραμύθι.
Αν ήξεραν πώς νιώθουμε ο ένας για τον άλλον,
θα είχαν το παραμύθι.
Όχι!
Για να πρωταγωνιστήσεις σε παραμύθι, πρέπει να σε αδικήσουν.
Να είσαι θύμα.
Αν το δημοσιοποιήσουμε, αυτή θα γίνει θύμα.
Οι νόμοι της αφήγησης για το παραμύθι και την αλήθεια
πάντα ευνοούν το παραμύθι.
Πάντα θα με νικάει στο δικαστήριο της κοινής γνώμης.
Τι σου συμβαίνει, αγάπη μου;
Τι σ' έπιασε σήμερα;
Η πραγματικότητα.
Είναι η πριγκίπισσα της Ουαλίας.
Η μελλοντική βασίλισσα, μητέρα ενός μέλλοντος βασιλιά.
-Κι εγώ είμαι… -Η μοναδική μου αγάπη.
Μια ερωμένη.
Του πρίγκιπα της Ουαλίας.
Όπως κι η προγιαγιά μου Άλις Κέπελ ήταν ερωμένη του πρίγκιπα της Ουαλίας.
-Του προπάππου σου. -Την αγαπούσε ως το τέλος.
Άφησέ το πάνω μου.
Το νούμερο 10 είναι και οικία, όχι μόνο γραφείο.
Όταν η Μάργκαρετ Θάτσερ αποχώρησε, ακούστηκαν χειροκροτήματα
και κάποιοι απ' το προσωπικό δάκρυσαν.
Στη φωνή της κας Θάτσερ διακρινόταν μια συγκίνηση.
Κυρίες και κύριοι,
αποχωρούμε από την Ντάουνινγκ Στριτ για τελευταία φορά
μετά από εντεκάμισι υπέροχα χρόνια.
Σήμανε το τέλος μιας εποχής,
όπου κυριάρχησε η γυναίκα της οποίας το όνομα έγινε πολιτικός όρος.
Έντεκα χρόνια θατσερισμού.
Εμφανίστηκε ξανά για έναν ύστατο χαιρετισμό,
αλλά μετά η Σιδηρά Κυρία λύγισε.
Δείτε το πρόσωπό της στο αυτοκίνητο.
Φίλοι της λένε ότι έχει συγκλονιστεί από την αδικία, όπως τη βλέπει.
Τρεις εκλογικές νίκες,
και περιορισμένη πλειοψηφία στην ψήφο εμπιστοσύνης,
που οδήγησε, όπως θεωρεί η ίδια, σε απόλυση.
Μάρτιν; Θα καλέσεις την πρωθ…
Θα καλέσεις την κα Θάτσερ να με επισκεφτεί;
Όταν ενθρονίστηκα,
ήμουν κορίτσι,
μόλις 25 ετών.
Και με περιέβαλαν
γκριζομάλληδες άνδρες που με αντιμετώπιζαν συγκαταβατικά
και μου έλεγαν τι να κάνω.
Ήθελα να σας πω…
ότι έτσι που χειριστήκατε
τους γκριζομάλληδες που σας αντιμετώπιζαν συγκαταβατικά
κατά τη θητεία σας
και τους διώξατε…
Τώρα πήραν εκδίκηση.
Σοκαρίστηκα από τον τρόπο με τον οποίο αναγκαστήκατε να παραιτηθείτε.
Ήθελα να εκφράσω τη συμπαράστασή μου.
Όχι μόνο ως βασίλισσα προς την πρωθυπουργό,
αλλά κι ως γυναίκα.
Κατά τη διάρκεια της συνεργασίας μας ο κόσμος εστίασε στις διαφορές μας,
κάτι που το θεωρώ εύκολο και παραπλανητικό.
Παραβλέποντας τα πολλά κοινά που έχουμε.
Τη γενιά μας.
Τη χριστιανοσύνη.
Τη δεοντολογία μας.
Το αίσθημα καθήκοντος.
Πάνω απ' όλα, όμως,
την αφοσίωσή μας σε αυτήν τη χώρα που αγαπάμε.
Επομένως…
Το Παράσημο της Αξίας…
δεν το αποδίδει μια απρόσωπη επιτροπή.
Είναι στην ευχέρεια του μονάρχη,
ως αναγνώριση εξαιρετικά αξιέπαινης προσφοράς.
Περιορίζεται σε 24 αποδέκτες,
ασχέτως υπόβαθρου.
Μπορεί να είστε κόρη δούκα.
Ή μπακάλη.
Μετράνε μόνο…
τα επιτεύγματά σας.
Ουδείς μπορεί να αρνηθεί…
ότι είναι πλέον πολύ διαφορετική η χώρα
από αυτήν που κληρονόμησε η πρώτη μας γυναίκα πρωθυπουργός.
Συνήθως παραδίδεται με το κουτί.
Αν, όμως, μου επιτρέπετε…
Συγχαρητήρια.
Ευγενικό που ήρθες.
Γιατί το λες αυτό;
Ακόμη κι οι πιο αυστηροί επικριτές
ξέρουν ότι το πρώτο μου ταξίδι δεν ήταν καταστροφή,
ότι δεν έφαγα τα μούτρα μου.
Οπότε μπορώ να φανταστώ μόνο, να ελπίσω, ότι ήρθες να ζητήσεις συγγνώμη,
να ανακαλέσεις.
Και να με συγχαρείς.
Έχεις μια ικανότητα να αυταπατάσαι…
που πάντα θα με εκπλήσσει.
Χαιρόμαστε όλοι που επέστρεψες χωρίς να γίνει μεγάλη ζημιά.
-Έχεις δύο γιους που σε χρειάζονται. -Που επέζησαν χωρίς εμένα τέσσερις μέρες.
Δεν μπορώ να πω ότι ισχύει το ίδιο για όλους.
Τα εξαιρετικώς εγωκεντρικά κίνητρά σου…
και…
η υπολογισμένη χυδαιότητα του σκέρτσου σου,
ενώ ήξερες πολύ καλά ότι θα γινόσουν εξώφυλλο.
Σκέρτσα;
Εντυπωσιακά σαν αυτό.
Νομίζεις ότι εμείς δεν μπορούμε;
Να αγκαλιάσουμε υποκριτικά τους άθλιους και κατατρεγμένους;
Και να δοξαστούμε στα εξώφυλλα;
Αμφιβάλλω.
Εσείς δεν αντέχετε να αγκαλιαστείτε μεταξύ σας.
Αγκαλιάζω όποιον θέλω.
Αγκαλιάζω όποιον αγαπώ.
Ιδίως όταν τους πειράζει η εγωπάθεια άλλων και χρειάζονται εμψύχωση.
-Σε ποιον αναφέρεσαι; -Στην Καμίλα.
Κι εμένα γιατί να με νοιάζει;
Γιατί με νοιάζει εμένα!
Πρωί, μεσημέρι, βράδυ νοιάζομαι γι' αυτήν!
Και την πλήγωσες.
Κι όταν την πληγώνεις,
πληγώνεις εμένα.
Την Καμίλα θέλω.
Εκεί βρίσκεται η δική μου αφοσίωση. Αυτή είναι η προτεραιότητά μου.
-Όχι η μητέρα των παιδιών σου; -Μην τα ανακατεύεις.
Εντάξει. Όχι αυτή που παντρεύτηκες;
Αρνούμαι πλέον να κατηγορούμαι για αυτήν την αποκρουστική κακοπαντρειά!
Νίπτω τα χείρας!
Αν έχεις παράπονο…
επειδή…
δεν σε αγαπούν…
ή δεν σε εκτιμούν στον γάμο αυτόν…
να απευθυνθείς σε αυτούς που τον κανόνισαν.
Μαθαίνει.
Ναι, έχει βελτιωθεί.
Λέει και αστεία,
αλλά ξεκινάει με την τελευταία ατάκα, κι έτσι έχει πιο πολλή πλάκα.
Σας βρήκα.
Μαμά.
Σίγουρα δεν σας το είπαν,
αλλά μέσω του γραφείου μου ζήτησα
να βρούμε λίγο χρόνο για να μιλήσουμε ιδιαιτέρως.
Ελπίζω να μη θέλεις εδώ.
Όχι, όχι εδώ.
-Ούτε τώρα, πρέπει να ταΐσω τα σκυλιά. -Τα σκυλιά;
Ναι, θα μιλήσουμε άλλη στιγμή.
Ποιος πεινάει;
Πεινάτε όλοι;
Ποιος θα μου πει πώς πέρασε;
Γεια σου! Πέρασες καλά σήμερα;
-Τι κάνεις εδώ; -Ελπίζω να μη σε πειράζει.
-Ήθελα να μιλήσουμε λιγάκι. -Ειλικρινά, κι οι δύο.
Και οι δύο;
Εσύ κι η γυναίκα σου μου στήνετε ενέδρα, με αγωνιώδη βλέμματα, για να μιλήσουμε.
Θέλω να μιλήσουμε, μαμά.
Πρέπει να μιλήσουμε.
Εντάξει.
Ας το κάνουμε όπως με τους συμβούλους. Όρθιοι, για να μην αργήσουμε.
Ο γάμος.
Είχα την φριχτή εντύπωση ότι εκεί το πήγαινες.
Έκανα ό,τι μπορούσα.
Ό,τι καλύτερο μπορούσα. Και υποφέρω!
Όχι, εσύ δεν υποφέρεις. Εμείς υποφέρουμε που πρέπει να το ανεχτούμε.
Θα ξεκαθαρίσω κάτι.
Όταν ο κόσμος σάς βλέπει, βλέπει δύο προνομιούχους νέους,
που η τύχη τούς χάρισε όλα όσα ονειρεύεται κανείς στη ζωή.
Κανείς άνθρωπος στον κόσμο δεν βλέπει για ποιο λόγο υποφέρεις.
-Επειδή δεν ξέρουν. -Τι;
Ξέρουν ότι προδίδεις τη σύζυγό σου,
χωρίς καν να το κρύβεις.
Ότι, εξαιτίας σου, έχει ψυχολογικά προβλήματα
και τρώει, ή δεν τρώει, ό,τι κάνει τέλος πάντων.
Ξέρουν ότι είσαι κακομαθημένος, ανώριμος, ότι παραπονιέσαι χωρίς λόγο.
Παντρεμένος με μια κακομαθημένη, ανώριμη, που παραπονιέται χωρίς λόγο.
Κι όλοι έχουμε βαρεθεί.
Το μόνο που θέλουν όλοι είναι να συνέλθετε,
να μη γίνεστε θέαμα
και να φροντίσετε να πετύχουν ο γάμος σας κι οι προνομιούχες ζωές σας.
Κι αν θέλω να χωρίσω;
Δεν θα χωρίσεις
ούτε θα μας απογοητεύσεις!
-Κι αν θες να γίνεις βασιλιάς… -Θέλω.
Άρχισε να φέρεσαι σαν βασιλιάς!
-Στο κεφάλι. -Όχι!
Είδες την Νταϊάνα;
Περάστε.
Γεια.
Όχι, σε παρακαλώ.
Ήρθα να δω αν είσαι καλά.
Το πιστεύεις ότι μάλλον δεν έχω ξαναμπεί σε αυτό το δωμάτιο;
Είμαστε δύσκολοι στην οικογένεια.
Και πιστεύω ότι ενίοτε…
ένα ευαίσθητο πλάσμα σαν εσένα πρέπει να νιώθει…
Θα σε ρωτήσω. Πώς νιώθεις;
Σαν να είμαι σε παγωμένη τούνδρα.
Μάλιστα.
Όπως τα λες.
Μια παγωμένη, σκοτεινή…
σπηλιά χωρίς αγάπη,
χωρίς φως.
Χωρίς ελπίδα καμία…
χωρίς την παραμικρή χαραμάδα.
Μάλιστα.
Θα ηρεμήσει.
Αλήθεια.
Κάποια στιγμή.
Όταν συνειδητοποιήσει…
ότι ποτέ δεν θα έχει την άλλη.
Θα σε βοηθήσει αν μάθεις ότι όλοι τον θεωρούμε τρελό;
Κάποτε θα με καθησύχαζε αυτό,
αλλά τώρα πια δεν ισχύει αυτό.
Κύριε.
Κι αν αυτός…
Αν αυτή η οικογένεια δεν μου προσφέρει την αγάπη και την ασφάλεια που δικαιούμαι,
τότε μόνη μου επιλογή
θα είναι να αποχωρήσω, επίσημα… και να τα βρω μόνη μου.
-Εγώ δεν θα το έκανα αυτό. -Γιατί;
Ας πούμε ότι δεν νομίζω να έχει καλό τέλος για σένα.
Ελπίζω αυτό να μην είναι απειλή.
Όχι τώρα. Έξω!
Αν και οι δυο είμαστε ξένοι στην οικογένεια αυτή,
διαφέρουμε πολύ μεταξύ μας.
Ναι.
Τώρα το καταλαβαίνω.
Σωστά με αποκαλείς ξένο.
Ήμουν ξένος την ημέρα που γνώρισα…
τη 13χρονη πριγκίπισσα που κάποτε θα γινόταν σύζυγός μου.
Και μετά από τόσα χρόνια…
παραμένω ξένος.
Όλοι μας.
Ο καθένας
σε αυτό το σύστημα…
είναι ένας χαμένος, μοναχικός…
αλλότριος ξένος.
Εκτός από έναν άνθρωπο…
τον μόνο άνθρωπο
που μετράει.
Είναι το οξυγόνο που αναπνέουμε όλοι,
η ουσία του καθήκοντός μας.
Το πρόβλημά σου, αν μου επιτρέπεις,
είναι ότι μπερδεύεις ποιος είναι αυτός ο άνθρωπος.
Περάστε!
Ήθελα να σας πω, Υψηλότατοι, ότι ο φωτογράφος είναι έτοιμος.
Ευχαριστώ.
Ελάτε, θα βγάλουμε τη φωτογραφία.
Η βασίλισσα θα 'πρεπε να κάθεται στη μέση.
Ο Κάρολος σπρώχνει.
Εσύ έξω.
Μη μαλώνετε.
Ησυχία.
Ναι.
Τα πιο χριστουγεννιάτικα χαμόγελά σας!
Ναι.
Τρία, δύο, ένα…
Έκλεισε κανείς τα μάτια;
Υποτιτλισμός: Μάρθα Λυρώνη